
Nr.29/194
RAPORT

asupra propunerii legislative pentru completarea art.10, alin.1, lit. b) din Legea nr.128/1997 privind 
Statutul personalului didactic

 (Pl.x. 421/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.X.421/24 mai 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru completarea art.10, alin.1, lit. b) din Legea nr.128/1997 privind Statutului personalului didactic  (Pl.x. 421/2006).

La întocmirea raportului Comisia a avut în vedere avizul primit de la Comisia juridică, de disciplină şi imunităţi şi Avizul Consiliului Legislativ.

Propunerea legislativă se referă la transferarea unor cadre didactice din învăţământul superior, cu titlul ştiinţific de doctor, pe catedre/posturi didactice în învăţământul preuniversitar, ca urmare a restrângerii de activitate.

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi un număr de .. deputaţi, din totalul de 27 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron – secretar de stat, Ministerul Educaţiei şi Cercetării.

4.  Camera Deputaţilor este prima Cameră sesizată.


În urma dezbaterii, în şedinţa din 13 iunie 2006, Comisia propune respingerea propunerii legislative din următoarele motive:  


- potrivit Legii nr. 128/1997 privind Statului personalului didactic, posturile didactice în învăţământul preuniversitar se ocupă prin concurs organizat la nivel naţional;

- în învăţământul superior candidaţii susţin concurs pe post, fiind nominalizaţi după promovarea concursului, pentru a ocupa funcţia didactică respectivă. În învăţământul preuniversitar concursul se organizează la nivel naţional, candidaţii reuşiţi fiind titularizaţi în învăţământ pe posturile corespunzătoare specializării, în ordinea mediilor;

- restrângerea de activitate în învăţământul superior nu constituie un fenomen, ţinând seama că în prezent aproximativ 40% din posturile didactice sunt vacante;


- personalul didactic din învăţământul superior, intrat în restrângere de activitate, poate accede în învăţământul preuniversitar prin concurs, potrivit legii.

 SECRETAR

